Säätyvaltiopäivät 1897
Edustajat > Pappissääty

Arkkipiispa Torsten Thure Renvall oli ikäänsä vedoten pyytänyt vapautusta valtiopäivien puhemiehen ja valtiopäivämiehen toimesta. Puhemieheksi määrättiin siksi Savonlinnan hiippakunnan piispa Gustaf Johansson. Varapuhemiehenä toimi Porvoon hiippakunnan piispa Herman Råbergh. Kolmantena piispana valtiopäiville osallistui Kuopion hiippakunnan vastanimitetty piispa Otto Immanuel Colliander, joka tosin saapui säätyyn vasta 8. helmikuuta. Pappissäädyn valtiopäivämiehet olivat puhemies mukaan luettuna seuraavat:
Piispat:
Savonlinnan hiippakunnan piispa Gustaf Johansson (säädyn puhemies), Porvoon hiippakunnan piispa Herman Råbergh (varapuhemies),  Kuopion hiippakunnan piispa Otto Immanuel Colliander.
Papiston edustajat:
Arkkihiippakunnan papiston valitsemat: Hattulan kirkkoherra Johan Jakob Westerlund, Lapuan kirkkoherra Anders Oskar Törnudd, Hämeenlinnan ja Vanajan kirkkoherra Josua Johansson, Tampereen kappalainen Karl Oskar Fontell, Maarian kirkkoherra Ivar Markus Tallgren, Merikarvian kirkkoherra Gustaf Adolf Heman, Maskun kirkkoherra Henrik Eliel Wegelius, Alavuden kirkkoherra Karl August Schroderus, Ulvilan kirkkoherra Karl Emil Stenbäck, Ilmajoen kappalainen Johannes Ilmanen, Loimaan kappalainen Johan Wilhelm Wartiainen, Hämeenkyrön kirkkoherra Johan Henrik Ilvonen, Naantalin kirkkoherra Edvard Hannula, Rauman kirkkoherra Wilhelm Kaitila, professori Robert Hermanson ja Kokkolan kappalainen Ivar Rudolf Forsman.
Porvoon hiippakunnan papiston valitsemat: Helsingin kirkkoherra Alexander Wilhelm Lyra, Uukuniemen kirkkoherra Alexander Gustaf Walle, Lappeenranta-Lappeen kirkkoherra Gustaf Oskar Teodor Nordström, Valkealan kirkkoherra Karl Wilén, Helsingin komministeri Aleksander Auvinen, Karstulan kirkkoherra Julius Immanuel Gummerus, Viipurin ruotsalaisen klassillisen lyseon rehtori Adiel Bergroth, Leivonmäen kirkkoherra Arthur Olivier Blomberg, Savonlinnan tuomiorovasti Juuso Hedberg, Lammin kirkkoherra Jaakko Päivärinta, Sulkavan kirkkoherra Ludvig Alexander Wennerström ja Orimattilan kirkkoherra Viktor Konsin.
Kuopion hiippakunnan papiston valitsemat: Leppävirran kirkkoherra Henrik Edvard Schroderus, Piippolan kirkkoherra Niilo Karlsberg, Kuopion kirkkoherra Johannes Schwartzberg, Oulun kirkkoherra Waldemar Walli, professori Jaakko Forsman, Kesälahden kirkkoherra Fredrik Hellman, Kontiolahden kirkkoherra Henrik Piipponen ja Paavolan kirkkoherra Wilhelm Malmberg.
Yliopiston valitsemat: professorit Johan Wilhelm Runeberg ja Johan Richard Danielson.
Turun arkkihiippakunnan koulunopettajien valitsemat: Turun suomalaisen klassillisen lyseon rehtori Henrik Melander ja ylimääräinen professori Otto Donner.
Porvoon hiippakunnan koulunopettajien valitsemat: ruotsalaisen normaalilyseon yliopettaja Alfred Kihlman ja professori Ernst Jakob Waldemar Bonsdorff.
Kuopion hiippakunnan koulunopettajien valitsemat: Oulun suomalaisen klassillisen lyseon kollega Sakari Westerlund ja professori Ernst Gustaf Palmén.
Pappissäädyn koko oli puhemies ja 46 jäsentä eli siinä oli nyt yhdeksän edustajaa enemmän kuin aiemmin. Koska myös viisi edellisillä valtiopäivillä ollutta säädyn edustajaa oli jäänyt pois, säätyyn tuli  yhteensä 14 uutta edustajaa.